श्री सिंह ने अधिकारियों को निर्देश देते हुए कहा कि पॉलिथीन पर पूर्णतः रोक लगाने से पहले पॉलीथीन से होने वाले दुष्प्रभावों के प्रति लोगों में व्यापक स्तर पर प्रचार-प्रसार कर उन्हें 14 जुलाई तक अवगत कराया जाए कि इसके प्रयोग से कई खतरनाक बीमारियां पैदा होती हैं, हमारा पर्यावरण प्रदूषित होता है और यह नालियां एवं नालों में गंदगी को जन्म देती है। उन्होंने कहा कि पॉलीथीन से होने वाली हानियां/दुष्परिणामों से लोगों को अवगत कराने के लिए जनपद, तहसील एवं व्लॉक स्तर पर गोष्ठी का आयोजन कर ग्राम प्रधानों, क्षेत्र एवं जिला पंचायत सदस्यों एवं अन्य जनप्रतिनिधियों, गणमान्य व्यक्तियों, स्वयंसेवी संस्थाओं एवं आमजन को आमंत्रित किया जाए साथ ही सभी विद्यालयां, महा विद्यालयों के माध्यम से जागरूकता रैलियों के आयोजन के साथ ही छात्रों के मध्य वाद-विवाद, लेखन एवं पोस्टर प्रतियोगिता का आयोजन किया जाए।